**АНКАРА УНИВЕРСИТЕТІНДЕГІ ТАҒЫЛЫМДАМА: ТӘЖІРИБЕ МЕН ЖАҢА МҮМКІНДІКТЕР**

**Сырлыбай  Ә.Б, Сайпилова А.А, Әбдел А. С.**

**7M01105 Педагогика. Білім беру менеджментімамандығының**

**2 курс магистранттары,**

**Педагогика және білім беру менеджмент кафедрасы,**

**әл-Фараби атындағы ҚазҰУ-і**

**Ғылыми жетекші: п.ғ.к., доцент Молдасан Қуаныш Шорманқызы**

Білім – шекарасыз құндылық. Әрбір жаңа тәжірибе, жаңа орта мен білім ордасы болашақ маман ретінде кәсіби дамуымызға зор әсер етеді. Біз, Әл-Фараби атындағы Қазақ ұлттық университетінің «Білім беру менеджменті» мамандығының 2-курс студентіміз, жақында Түркияның ең іргелі жоғары оқу орындарының бірі – Анкара университетінде 11 күндік тағылымдамадан өту мүмкіндігіне ие болдық. Бұл тәжірибе біз үшін ұмытылмас сәттер мен жаңа білімге толы кезең болды.

Анкара университеті Түркияның ең көне және беделді жоғары оқу орындарының бірі. Мұнда тағылымдамадан өту арқылы біз тек академиялық білім алып қана қоймай, халықаралық білім беру жүйесінің ерекшеліктерімен таныстық. Университеттің құрылымы, басқару жүйесі, студенттерге жасалған жағдайлар, ғылыми-зерттеу орталықтарының жұмысы бізді ерекше қызықтырды. Әсіресе, электрондық құжат айналымын енгізу, білім беру ұйымдарының басшыларының көшбасшылығын дамыту, электронды оқулықтарды енгізу жөніндегі дәрістер өте пайдалы болды.

Тағылымдама барысында Түркияның білім беру саласындағы реформаларымен, жоғары оқу орындарының жұмыс істеу қағидаларымен жақынырақ таныстық. Оқытушылар мен студенттермен еркін пікір алмасып, өзіме жаңа кәсіби байланыстар орнаттық. Сонымен қатар, тағылымдама кезінде Анкара қаласының мәдениетімен танысып, тарихи орындарын аралау мүмкіндігіне ие болдық. Бұл сапар біздің көзқарасымызды кеңейтіп, шетелдік әріптестермен тәжірибе алмасудың маңыздылығын тереңірек түсінуге ықпал етті.

Тағылымдаманың ең ерекше сәттерінің бірі – өзіміздің оқу орнымыз – Әл-Фараби атындағы Қазақ ұлттық университетінің Педагогика және білім беру менеджменті кафедрасының да 85 жылдығы екенін ерекше атап өттік. Бұл біз үшін үлкен мақтаныш болды, себебі өз университетіміздің бай тарихы мен жетістіктері туралы халықаралық аудиториямен бөлісу мүмкіндігі туды. Осылайша, екі елдің жетекші университеттері арасындағы білім беру саласындағы сабақтастық пен ынтымақтастықтың маңыздылығы тағы да айқын көрінді.

Анкара университетіндегі тағылымдамамыз маған тек кәсіби білім беріп қана қоймай, халықаралық деңгейде ойлау қабілетімізді дамытып, ғылыми-зерттеу жұмыстарында жаңа әдістерді қолдануға шабыт берді. Осындай мүмкіндіктерді ұсынған университетіме алғысымды білдіреміз. Болашақта алған білімімізді Қазақстандағы білім беру жүйесін дамытуға қолданатынымызға сенімдіміз.

